Аўгуст Моцны быў абраны і ўтрымліваў уладу пры актыўнай падтрымцы Расіі. Палітыка, якую ён праводзіў, не заўсёды адпавядала інтарэсам Рэчы Паспалітай, у першую чаргу манарх клапаціўся пра захаванне асабістай ўлады і развіццё Саксоніі. Паўночная вайна 1700–1721 гадоў паміж Расіяй і Швецыяй, у якую была ўцягнута Рэч Паспалітая, абярнулася катастрофай. Рэч Паспалітая пераходзіла пад пратэктарат Расіі, была абмежавана колькасць войска. Гэтыя і іншыя прычыны пазней прывялі да падзелаў і страты незалежнасці.